title: "Belgien/fe"
text: "Belgien [\u02c8b\u025blgi\u032f\u0259n], amtelk det K\u00f6ningrik faan Belgien (\u00fc\u00fcb Holuns: Belgi\u00eb an Koninkrijk Belgi\u00eb, \u00fc\u00fcb Fraans\u00f6\u00f6sk: Belgique an Royaume de Belgique) as en lun uun a nuurdwaast faan Euroopa. Uun a nuurd leit Holun an uun a uast lei Tjiisklun an Luksemborig. Det hee 11.376.070 lidj (2018). At hoodsteed faan't lun as Br\u00fcssel.\n\nGeografii\n\nGeograafisk Laag\nBelgien leit twesken amanbi 51\u00b0 an 49\u00b0 (faan a nuurd tu a s\u00fc\u00fcd) an 2\u00b0 an 6\u00b0 (faan a waast tu a uast). At lun as amanbi twaalewsis letjer \u00fc\u00fcs Tjiisklun. \n\nAt lun dialt grensen m\u00e4 fjauer lunen. Det lingst grens (556 km) faan't lun wurt m\u00e4 Frankrik an det kurtst (130 km) m\u00e4 Luksemborig diald. At lun dialt uk en 478 km lung grens m\u00e4 Holun an en 133 km lung m\u00e4 Tjiisklun. A eeg faan Belgien as 66.5 km lung.\n\nLunskap\n\nBerger\nDe huuchst berig uun Belgien as de Botrange, wat uun a uast faan't lun leit.\n\nStruumer\nDe lingst struum uun Belgien as de Scheldt Struum, wat sin kwel uun Frankrik hee an troch Belgien tu a nuurd iin uun't Nuurdsia uun Holun leept.\n\nSteeden\nD\u00f6n tjiin gratst steeden uun't lun san:\n\nIndialing faan Ferwalting\nBelgien hee 10 prowinsen:\n\nHistoore\nEfter det Belgisk Rewolutschoon wurd at lun 1830 suwereen. En parlamentaarisk monarchii wurd apsaat an Leopold von Sachsen-Coburg tu de iarst k\u00f6ning neemd. Leopold II., dring faan de iarst k\u00f6ning, keeft a Kongo \u00fc\u00fcs priwaat eegendoom. Efter brutaal behanlingen faan d\u00f6n iinb\u00e4\u00e4renen (at wurd toocht, dat 10 miljuunen mensken troch slaawerei an twangswerk am\u2019t leewent kimen wiar) uun det wiartskapelk \u00fctjb\u00fc\u00fcding faan a Kongo internatschunaal bek\u00e4\u00e4nd wurden wiar, moost Leopold at gebiit 1908 \u00fc\u00fcs kolonii tu de belgisk stoot uftreed. Uun de Iarst W\u00e4\u00e4ltkrich wurd det neutral Belgien faan det Tjiisk Rik efter de Schlieffen-Ploon auerfeelen an faan det tjiisk armee bal hial iinnimen. Uun de Naist W\u00e4\u00e4ltkrich wurd at lun weler besaat. En tol- an wiartksapsiinhaid m\u00e4 Holun an Luksemborig wurd 3. Febrewoore 1958 uun den Haag ferianbooret an hee 1. Nofember 1960 uun kreeft treeden. Belgien as ian faan a gr\u00fcnjleierstooten faan det Europeeisk Wiartskapsgemianskap an hee en wichtig rol uun det europeeisk ianigungspruses spelet.\n\nPolitiik\nBelgien as sant 1949 lasmaat faan NATO.\n\nKwelen"